
ОБЯВА
Регионално управление на образованието – Варна
обявява
Свободно работно място за временно изпълняващ  длъжността „директор“ на III основно училище „Ангел Кънчев ", гр. Варна, общ. Варна, обл. Варна

I. ОСНОВНА ЦЕЛ НА ДЛЪЖНОСТТА
Директорът на училището ръководи образователния процес в институцията в съответствие с държавната политика в областта на образованието, планира, организира, координира, контролира и отговаря за цялостната административноуправленска и финансова дейност в институцията.

II. ИЗИСКВАНИЯ КЪМ КАНДИДАТИТЕ ЗА ЗАЕМАНЕ НА ДЛЪЖНОСТТА
1. Да са български граждани; граждани на други държави членки на Европейския съюз или на държава страна по споразумението на Европейското икономическо пространство или на Конфедерация Швейцария; чужди граждани, ако са предложени по междудържавни спогодби; продължително пребиваващи в страната граждани на трети държави, получили право на достъп до пазара на труда в Република България при условията и по реда на Закона за трудовата миграция и трудовата мобилност; продължително пребиваващи в страната чужди граждани при получено съгласие на началника на съответното регионално управление на образованието, или дългосрочно и постоянно пребиваващи в страната чужди граждани. 
2. Да имат не по-малко от 5 години учителски стаж. 
3. Да притежават диплома за висше образование с образователно- квалификационна степен „магистър“. 
4. Да имат придобито образование и квалификация, които да позволяват изпълнението на чл. 33, ал. 4 от Наредба № 15 за статута и професионалното развитие на учителите, директорите и другите педагогически специалисти (изпълнение на норма за преподавателска работа). 
5. Да не са осъждани за умишлено престъпление от общ характер независимо от реабилитацията. *
6. Да не са лишени от правото да упражняват професията. 
7. Да не страдат от заболявания и отклонения, които застрашават живота и здравето на децата и учениците, определени с Наредба № 4 от 2016 г. за заболяванията и отклоненията, при които не може да се заема длъжност на педагогически специалист. 

*Изискването на т. 5 не се прилага за лицата, осъдени по наказателни дела, посочени в чл. 1 от Закона за политическа и гражданска реабилитация на репресирани лица.

III. НЕОБХОДИМИ ДОКУМЕНТИ ЗА КАНДИДАТСТВАНЕ:
1. Заявление /свободен текст/ до Началника на РУО – Варна за участие;
2. Автобиография;
3. Копие от диплома за придобита образователно-квалификационна степен на висше образование или удостоверение за признаване на придобито висше образование от чуждестранни висши училища и документ за придобита професионална квалификация „учител". Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата на издаване и висшето училище, издало дипломата, а ако документът за признаване на придобитото в чужбина висше образование е вписан в регистрите за академично признаване на Националния център за информация и документация, в заявлението се посочват номер и дата на издаване, като копие на диплома или удостоверение не се прилага;
4. Копие от документ, удостоверяващ изискуемия стаж - трудова, служебна или осигурителна книжка или копие на друг документ, удостоверяващ такъв стаж (удостоверение за осигурителен стаж -УП-3);
5. Медицинско удостоверение (оригинал) за годност за заемане на длъжност „педагогически специалист“;
6. Карта за предварителен медицински преглед (когато са изтекли повече от три месеца от последното прекратяване на трудовото служебното правоотношение на кандидата);
7. Документ, удостоверяващ разрешение за ползване на неплатен отпуск, считано от 01.09.2025 г. /в случай, че кандидатът работи по трудов договор/.
8. Други документи, в това число: за придобита професионално квалификационна степен, допълнителна квалификация и др.


[bookmark: _Hlk207095617]IV. СРОК И МЯСТО ЗА ПОДАВАНЕ НА ДОКУМЕНТИ:
Документите се подават в Регионално управление на образованието -Варна, адрес: гр. Варна, ул. „Цар Симеон 1" № 32, ет. 3, Център за административно обслужване (ЦАО) или по електронен път на електронна поща: ruo@ruo-varna.bg  в срок до 16:30 часа на 15.06.2026 г., включително и по електронната поща. При подаване по електронна поща заявлението следва да е подписано с електронен подпис.
Копията от представените документи следва да са ясни и четливи.
Копията от документите, удостоверяващи трудовия стаж, следва да съдържат всички попълнени страници от тях и да са оформени до датата на подаване на документите.
При подаване на заявленията на кандидатите им се предоставя или изпраща по електронна поща на кандидата длъжностна характеристика за длъжността.

